2021. gada ”\_\_\_.”\_\_\_\_\_\_\_\_\_ Noteikumi Nr.

Rīgā (Prot. Nr.\_\_\_\_\_\_\_ §)

**Patvēruma meklētāja personas dokumenta noteikumi**

*Izdoti saskaņā ar Patvēruma likuma 8. panta otro daļu*

**I. Vispārīgie jautājumi**

1. Noteikumi nosaka patvēruma meklētāja personas dokumenta (turpmāk – dokuments) formu un tā izsniegšanas kārtību.
2. Dokumenta noformēšanu, izmantojot Vienotās migrācijas informācijas sistēmas apakšsistēmā „Patvēruma meklētāju reģistrs” (turpmāk – Reģistrs) iestrādāto veidlapu (pielikums), dokumenta reģistrēšanu Reģistrā, kā arī tā izsniegšanu patvēruma meklētājam veic Valsts robežsardze. Pēc izgatavošanas dokumentu laminē.

**II. Dokumenta saturs**

1. Dokumentā iekļauj:
	1. ziņas par patvēruma meklētāju, ielasot tās no Reģistra:
		1. vārds (vārdi) (oriģinālformas latīņalfabētiskajā transliterācijā);
		2. uzvārds (oriģinālformas latīņalfabētiskajā transliterācijā);
		3. personas kods;
		4. dzimšanas datums un vieta;
		5. valstiskā piederība un tās veids;
	2. nepilngadīgā patvēruma meklētāja likumiskā pārstāvja vai patvēruma meklētāja aizgādņa vārdu (vārdus) un uzvārdu, dzimšanas datumu un personas kodu (ja tāds ir), ja patvēruma meklētājs ir jaunāks par 18 gadiem vai patvēruma meklētājam tiesību un tiesisko interešu aizstāvības nodrošināšanai ir nepieciešama aizgādnības nodibināšana;
	3. patvēruma meklētāja acu krāsu un augumu, ja patvēruma meklētājs ir jaunāks par gadu;
	4. ziņas par dokumentu:
		1. dokumenta numurs;
		2. izdošanas vieta;
		3. izdošanas datums;
		4. izdevējiestādes nosaukums un saziņai ar to paredzētais tālruņa numurs;
2. Dokumentam pievieno patvēruma meklētāja sejas digitālo attēlu (attēlā patvēruma meklētājs ir bez galvassegas, izņemot gadījumus, ja tā tiek nēsāta reliģisku iemeslu dēļ, un patvēruma meklētāja seja ir atsegta).
3. Ja patvēruma meklētājam ir noteikts aizliegums uzturēties vai pārvietoties noteiktā valsts teritorijā, dokumentā iekļauj norādi „Uzturēšanās vai pārvietošanās ierobežojumi”.

**III. Dokumenta izsniegšanas kārtība**

1. Dokumentu izsniedz triju dienu laikā pēc iesnieguma par bēgļa vai alternatīvā statusa piešķiršanu (turpmāk – iesniegums) saņemšanas. Dokuments ir derīgs no tā izsniegšanas dienas līdz dienai, kad ir noslēdzies administratīvais process par patvēruma meklētāja iesniegumu.
2. Dokumentu patvēruma meklētājam izsniedz neatkarīgi no viņa vecuma.
3. Pirms dokumenta izsniegšanas, Valsts robežsardzes amatpersona informē patvēruma meklētāju valodā, kuru viņš saprot vai valodā, kuru ir pamats uzskatīt par viņam saprotamu, ka:
	1. Latvijas Republikā ir noteikta atbildība par apzināti nepatiesu ziņu sniegšanu;
	2. izsniegtais dokuments apliecina, ka personai ir patvēruma meklētāja statuss un patvēruma procedūras laikā personai ir tiesības uzturēties Latvijas Republikā;
	3. gadījumā, ja dokuments ir nolaupīts, nozagts, nozaudēts vai bojāts, patvēruma meklētājam ir pienākums vienas darbdienas laikā par to rakstiski informēt:
		1. Valsts robežsardzi;
		2. patvēruma meklētāju izmitināšanas centra darbinieku, ja patvēruma meklētājs uzturas minētājā centrā.
4. Dokumentu izsniedz atkārtoti, ja:
	1. iepriekš izsniegtais dokuments ir nolaupīts, nozagts vai nozaudēts;
	2. iepriekš izsniegtais dokuments ir bojāts vai kļuvis lietošanai nederīgs, jo:
		1. tajā izdarītas normatīvajos aktos neparedzētas atzīmes vai sākotnējā satura izmaiņas;
		2. mainījušās dokumentā ierakstītās ziņas par patvēruma meklētāja identitāti vai ziņas par šo noteikumu 3.2. apakšpunktā minētajām personām;
		3. konstatētas neprecizitātes dokumentā iekļautajā informācijā;
		4. dokumentā ir bojājumi, kuru dēļ nav iespējams vizuāli identificēt dokumenta turētāju vai izlasīt tajā norādīto informāciju;
		5. nepieciešams tajā iekļaut šo noteikumu 5. punktā minēto norādi.
5. Lai dokumentu saņemtu atkārtoti, patvēruma meklētājs iesniedz Valsts robežsardzē iesniegumu ar attiecīgo lūgumu un iepriekš izsniegto dokumentu, ja tāds ir.
6. Pirms dokumenta atkārtotas izsniegšanas, Valsts robežsardzes amatpersona:
	1. pārliecinās par dokumenta saņēmēja identitāti;
	2. izdara atzīmi Reģistrā, ka patvēruma meklētājam iepriekš izsniegtais dokuments kļuvis lietošanai nederīgs, norādot iemeslu.
7. Valsts robežsardze dokumentu izsniedz atkārtoti triju darbdienu laikā pēc šo noteikumu 10. punktā minētā iesnieguma saņemšanas.
8. Noslēdzoties administratīvajam procesam par patvēruma meklētāja iesniegumu, Valsts robežsardze nodrošina šo noteikumu 11.2. apakšpunktā nosacījumu izpildi.

**IV. Noslēguma jautājumi**

1. Noteikumi stājas spēkā 2021. gada 28. jūnijā.
2. Ar 2021. gada 28. jūniju atzīt par spēku zaudējušiem Ministru kabineta 2016. gada 12. jūlija noteikumus Nr. 458 „Noteikumi par patvēruma meklētāja personas dokumentu un tā izsniegšanas kārtību” (Latvijas Vēstnesis, 2016, 137 nr.; 2017, 98 nr.).

Ministru prezidents A.K. Kariņš

Iekšlietu ministre M.Golubeva

Iesniedzējs:

Iekšlietu ministre M.Golubeva

Vīza:

Valsts sekretārs D. Trofimovs

07.06.2021. 10:16

624

Igaune

67075680, zanna.igaune@rs.gov.lv